વેસ્ટ ઈન્ડિઝે ટોસ જીતીને બેટિંગનો નિર્ણય લીધો હતો. જો કે તેમનો આ નિર્ણય ખોટો સાબિત થયો અને તેની આખી ટીમ 31.5 ઓવરમાં 104 રનમાં જ ઓલઆઉટ થઈ ગઈ હતી. ભારત વિરૂદ્ધ વનડેમાં વેસ્ટ ઈન્ડિઝનો આ સૌથી ઓછો સ્કોર છે. આ પહેલાં 1997માં ઈન્ડિઝે પોર્ટ ઓફ સ્પેનમાં 121 રન બનાવ્યાં હતા. આ મેચમાં જેસન હોલ્ડરે સૌથી વધુ 25 રન બનાવ્યાં. ભારત તરફથી રવિન્દ્ર જાડેજાએ સૌથી વધુ 4 વિકેટ લીધી. 105 રનનો લક્ષ્ય ભારતે 14.5 ઓવરમાં એક વિકેટના નુકસાને મેળવ્યો હતો. રોહિત શર્મા 63 અને કોહલી 33 રન બનાવીને નોટ આઉટ રહ્યાં.